Diari Oficial de la Generalitat Valenciana


Sumari del DOGV 8946, del 06-11-2020 (2020/9299)

Alienació d'aprofitaments piscícoles en les zones de pesca controlada de la província de València.
--------------------------------------------------------------------------------------------------

### Dades del document

Número de DOGV
:   8946

Data del DOGV
:   06-11-2020

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2020/9299


Data del document
:   03-11-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * contracte administratiu

Alienació d'aprofitaments piscícoles en les zones de pesca controlada de la província de València. [2020/9299]  
1. Objecte  
1.1. És objecte d'aquest anunci el procediment per a l'alienació d'aprofitaments piscícoles en les zones de pesca controlada (ZPC) de la província de València especificades en l'annex.  
1.2. El procediment d'alienació s'inicia en el marc de les competències atribuïdes a aquesta conselleria i de conformitat amb el que es preveu en l'article 42 de la Llei de 20 de febrer de 1942, per la qual es regula el foment i conservació de la pesca fluvial, i del contingut de l'Ordre 30/2016, de 31 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es fixen els períodes hàbils i les normes generals relacionades amb la pesca recreativa en aigües continentals de la Comunitat Valenciana.  
  
2. Tramitació, procediment i tipus de licitació  
2.1. L'entitat que realitzarà l'alienació dels aprofitaments piscícoles de les ZPC objecte d'aquest anunci serà la direcció territorial de València de la conselleria competent en matèria de pesca fluvial.  
  
2.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i concurrència competitiva, recollits en la normativa vigent en matèria de patrimoni de les administracions públiques i contractació del sector públic.  
  
2.3. La licitació es realitzarà mitjançant concurs, d'acord amb els criteris i els barems indicats en la següent taula:  
  
2.4. Només podran participar en el procediment d'adjudicació les entitats sense ànim de lucre, clubs o associacions de pesca esportiva o recreativa que en els seus estatuts recullen com a finalitats el foment, la promoció, la divulgació o la pràctica de la pesca esportiva o recreativa o bé la conservació de rius i masses d'aigua continental i les poblacions íctiques d'aquests.  
No estaran capacitades aquelles que estiguen incurses en alguna de les prohibicions de contractar previstes en la legislació de contractes del sector públic.  
  
3. Plec general de condicions economicoadministratives  
3.1. El plec general de condicions economicoadministratives per a l'alienació dels aprofitaments piscícoles en les zones de pesca controlada de la província de València es podrà consultar en les dependències de la direcció territorial de la conselleria competent en matèria de pesca fluvial, situada al carrer de Gregori Gea, 27, 5a planta, de València.  
  
  
4. Plec de condicions tècniques i facultatives  
4.1. Els aprofitaments objecte d'aquest anunci comptaran amb un plec de condicions particulars tècniques i facultatives específiques, que es podran revisar en les dependències de la direcció territorial de la conselleria competent en matèria de medi ambient, situada al carrer de Gregori Gea, 27, 5a planta, de València. Haurà de ser subscrit per l'adjudicatari i per l'Administració.  
  
5. Condicions d'execució de l'aprofitament.  
5.1. L'adjudicació de l'aprofitament piscícola implica per a l'adjudicatari l'assumpció dels drets, deures i obligacions derivats d'aquesta condició establits en la normativa vigent que resulte d'aplicació, i en els plecs de condicions que haurà de subscriure a petició de l'Administració.  
5.2. L'adjudicatari estarà obligat a complir a més les condicions establides en el corresponent instrument tècnic de gestió (Pla tècnic d'ordenació piscícola) que haurà de presentar en el termini de tres mesos a partir que siga comunicada l'adjudicació. La falta de presentació en termini de l'instrument tècnic de gestió serà motiu d'anul·lació de l'adjudicació de l'aprofitament de la ZPC, que s'adjudicarà a la següent oferta més avantatjosa.  
5.3. Els costos de redacció, si escau, de l'instrument tècnic de gestió matriculació del vedat, senyalització d'aquest i redacció de les memòries anuals i, si escau, dels instruments tècnics successius, seran a càrrec de l'adjudicatari.  
5.4. Hin serà aplicable la normativa general vigent en matèria mediambiental que afecte l'exercici de l'activitat piscícola, especialment la normativa reguladora dels espais naturals protegits i les normes de gestió de la Xarxa Natura 2000, si escau, i de la normativa vigent en matèria d'aigües.  
  
6. Termini de vigència del gaudi  
6.1. El termini de vigència de l'adjudicació de l'aprofitament cinegètic serà cinc anys, que coincidiran amb el període d'ordenació de l'aprofitament inclòs en l'instrument tècnic de gestió corresponent. Aquesta adjudicació es revisarà anualment i se'n condicionarà la continuïtat al lliurament d'una memòria anual de l'activitat, així com al fidel compliment de l'aprovat en l'instrument tècnic de gestió.  
  
  
7. Lloc i termini de presentació de les ofertes  
7.1. Amb caràcter preferent, les proposicions per a optar a la licitació dels aprofitaments objecte d'aquest anunci es presentaran en les dependències situades al carrer de Gregori Gea, 27, 5a planta, de València. No obstant això, les proposicions es podran presentar en qualsevol dels registres administratius oficials en qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
El termini per a la presentació de les ofertes serà de deu dies hàbils a comptar de l'endemà de la publicació d'aquest anunci en el Diari Oficial de la Generalitat Valenciana.  
  
8. Documentació requerida  
8.1. Les proposicions es presentaran en dos sobres tancats, que es denominaran A i B, signats pel licitador o persona que el represente. El contingut dels sobres s'ajustarà al que es disposa en els apartats següents.  
8.2. El sobre «A» contindrà la documentació administrativa, mentre que el sobre «B» contindrà exclusivament l'oferta, incloent-hi la proposició econòmica i la resta de proposicions per a valorar la idoneïtat del gestor, conforme amb els criteris i barems establits en l'apartat 2.3.  
  
En tots dos casos es farà constar en l'exterior l'aprofitament que identifica la licitació en què participa, el seu contingut, el nom del licitador i el CIF.  
Tots els documents podran presentar-se en original o mitjançant còpia compulsada o autenticada conforme a la legislació vigent. En cap cas s'admetran documents escanejats.  
8.3. La documentació que s'exigeix per a prendre part en l'adjudicació, que ha d'incloure el sobre «A», és la següent:  
- Còpia del CIF de l'associació o entitat licitadora, els estatuts de constitució o fundació, domicili social, així com còpia de l'escriptura o un altre apoderament legal del representant que subscriga la documentació en nom de l'entitat en qüestió.  
- Declaració responsable de no trobar-se incurs en cap de les circumstàncies que enumera la legislació vigent de contractes del sector públic i de trobar-se al corrent del compliment de les obligacions tributàries i de la Seguretat Social imposades per les disposicions vigents.  
  
8.4. La informació que ha d'obtindre el sobre «B», a l'efecte de poder valorar convenientment la proposició presentada, és la indicada en la taula següent:  
  
Criteri Subcriteri Informació requerida  
1. Oferta econòmica 1.1. Cànon anual Import anual (en ?) que el licitador es compromet a abonar en concepte de gaudi de l'aprofitament piscícola de la ZPC durant la vigència de la concessió (1).  
2. Idoneïtat del gestor (experiència i millora en el maneig piscícola) 2.1. Experiència d'anys anteriors La valoració d'aquest criteri la realitza d'ofici l'administració  
 2.2. Veïnatge La valoració d'aquest criteri la realitza d'ofici l'administració  
 2.3. Millores El licitador ha d'enumerar, argumentar i garantir les millores proposades.  
  
  
(1) El licitador ha d'indicar en el model de proposició l'import que, amb caràcter vinculant, es compromet a satisfer anualment a l'administració per l'ús i gaudi de l'aprofitament piscícola en cas de resultar adjudicatari de la ZPC.  
  
  
  
8.5. Cada licitador no pot presentar més d'una proposició per cada lot inclòs en aquesta licitació però sí que pot presentar proposicions per a optar a més d'un lot.  
Amb caràcter general, cada licitador no podrà ser adjudicatari de més de dos ZPC, llevat que no s'hagen presentat per altres licitadors més ofertes per a cap de les ZPC a les quals aquell haguera presentat. En cas contrari, per al cas d'obtindre la major puntuació per a més de dues ZPC a les quals altres licitadors també hagen presentat oferta, haurà d'optar en el termini que a aquest efecte li concedisca l'Administració per només dues d'elles, si és possible, per les quals no s'hagen presentat més ofertes. En aquest cas, les ZPC a la gestió de les quals renuncie s'adjudicaran a la següent oferta més avantatjosa.  
No obstant això, a l'efecte del que es disposa en aquest apartat, es tindran en compte les comeses pròpies de la Federació de Pesca de la Comunitat Valenciana, especialment quant a organització de competicions esportives oficials.  
8.6. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Administració estime fonamental per a la seua correcta valoració.  
8.7. La qualificació dels documents presentats dins del termini i en la forma escaient s'ajustarà al que es disposa en la normativa vigent en matèria de contractes de les administracions públiques. En cas que s'aprecien defectes o omissions corregibles, es comunicarà telemàticament als interessats a fi que siguen corregits en el termini improrrogable de dos dies hàbils.  
  
9. Adjudicació i lliurament de l'aprofitament  
9.1. Una vegada finalitzat el termini de presentació de documentació, la Direcció Territorial de València, a proposta del Servei Territorial de Medi Ambient, dictarà resolució d'adjudicació dels aprofitaments piscícoles, que serà notificada a l'adjudicatari i a la resta de licitadors, i que seran recurribles conforme a la normativa vigent en matèria de procediment administratiu.  
9.2. Una vegada siga ferma l'adjudicació i li siga notificada a l'adjudicatari, aquest haurà d'ingressar el cànon establit en la resolució d'adjudicació en el termini assenyalat a aquest efecte, i signar els plecs de condicions corresponents.  
9.3. Serà condició indispensable que s'estenga acta de lliurament de l'adjudicació, en els termes assenyalats en els plecs de condicions que regeixen l'adjudicació.  
9.4. No es podrà gaudir de l'aprofitament fins que no es trobe degudament senyalitzada sobre el terreny la zona de pesca controlada, d'acord amb la normativa vigent. Els treballs i materials necessaris per a la senyalització no podran computar-se com a millores i seran per compte de l'adjudicatari.  
9.4. Com s'ha indicat, l'aprofitament piscícola es realitzarà conforme amb la resolució d'aprovació del Pla tècnic d'ordenació piscícola (PTOC), que haurà de presentar l'adjudicatari i que quedarà subjecte a la supervisió de l'administració competent en la matèria.  
La sol·licitud d'aprovació del PTOP es presentarà en la direcció territorial de la conselleria competent en matèria de pesca fluvial, dins del termini de tres mesos des de l'adjudicació de la ZPC.  
El termini màxim de resolució de les sol·licituds d'aprovació dels PTOP serà de tres mesos, transcorregut el qual, s'entendran desestimades per silenci administratiu.  
Fins a l'aprovació del PTOC, l'activitat piscícola es podrà practicar d'acord amb les condicions que, si escau, s'establisquen en la resolució de concessió i en els plecs de condicions subscrits per l'adjudicatari.  
  
  
10. Causes de resolució de l'adjudicació  
Les causes de resolució de l'adjudicació seran les que es preveuen en la normativa vigent en matèria de patrimoni de les administracions públiques i de contractes del sector públic, així com les que s'estableixen en els plecs de condicions economicoadministratives.  
  
València, 3 de novembre de 2020.- La directora territorial: Isabel Gomis Moratal.